stanford-oval/wikipedia huggingface dataset:
โรงพยาบาลค่ายสุรนารี

| โรงพยาบาลค่ายสุรนารี |
| --- | --- |
Fort Suranari Hospital
ประเภท: โรงพยาบาลทหาร
ที่ตั้ง: 211 ถนนพิบูลละเอียด   ตำบลหนองไผ่ล้อม   อำเภอเมืองนครราชสีมา   จังหวัดนครราชสีมา 30000
ข้อมูลทั่วไป
ก่อตั้ง: พ.ศ. 2443
ผู้อำนวยการ: พลตรี ณรงค์ ภักดีศุภผล
จำนวนเตียง: 420 เตียง
เว็บไซต์: https://fsh.rta.mi.th/
โรงพยาบาลค่ายสุรนารี เป็นโรงพยาบาลประจำกองทัพภาคที่ 2 ค่ายสุรนารี จังหวัดนครราชสีมา ในสังกัดกองทัพบก
ประวัติโรงพยาบาล

พ.ศ. 2443 ก่อตั้งกองการพยาบาล 1 กอง ในกรมทหารบกนครราชสีมา มี พลตรี หม่อมเจ้าศรีไศเฉลิมศักดิ์ เป็นผู้บังคับบัญชา สำหรับกองพยาบาลนั้นมี ร้อยเอก หลวงบำรุงรสระงับพยาธิ (ชื่น) แพทย์แผนโบราณเป็นผู้บังคับกอง แบ่งการรักษาออกเป็น ๒ แผนก คือ คนไข้ทางยา และ คนไข้ทางบาดแผล ยาที่ใช้เป็นยาแผนโบราณ เช่น ยาต้มและยาผง พื้นที่ทำการเป็นโรงไม้พื้นกระดานฝาขัดแตะและหลังคามุงแฝกหนึ่งโรง เป็นที่รักษาพยาบาลและที่ทำการด้วย จุคนไข้ประมาณ 100 คน
พ.ศ. 2447 กรมทหารบกนครราชสีมา ได้เปลี่ยนเป็น  กองพลที่ 5 ดังนั้น กองพยาบาลจึงได้เปลี่ยนชื่อเป็น กองพยาบาลที่ 5
พ.ศ. 2468 ได้เปลี่ยนชื่อกองพยาบาลในกองพลทหารบกที่ 5 มาเป็น กองเสนารักษ์ ในกองพลทหารบกที่ 5
พ.ศ. 2493 กอง. สร. มณฑล 3 ได้เปลี่ยนชื่อเป็น โรงพยาบาลภาคที่ 2 และไปขึ้นการบังคับบัญชากับภาคทหารบกที่ 2
พ.ศ. 2499 ได้เปลี่ยนชื่อโรงพยาบาลภาคทหารบกที่ 2 เป็น โรงพยาบาลสุรนารี โอนการบังคับบัญชาไปขึ้นกับ มทบ. 3
พ.ศ. 2504 ขึ้นการบังคับบัญชากองทัพภาคที่ 2
พ.ศ. 2507 โรงพยาบาลสุรนารี ได้ย้ายจากที่ตั้งเดิม ( กองพันเสนารักษ์ที่ 3 ในปัจจุบัน) มาอยู่ที่บริเวณหนองนางแหนบ ( บุ่งตาหลั่ว)
พ.ศ. 2509 โอนการบังคับบัญชาไปขึ้นกับมณฑลทหารบกที่ 3 อีกครั้งหนึ่ง
พ.ศ. 2512 โอนการบังคับบัญชา โรงพยาบาลค่ายสุรนารี ไปขึ้นกับกองทัพภาคที่ 2 เป็นโรงพยาบาลทั่วไปของกองทัพบก ขึ้นตรงการบังคับบัญชาต่อกองทัพภาคที่ 2
พ.ศ. 2516 โรงพยาบาลค่ายสุรนารี ได้รับพระราชทานชื่อเป็น โรงพยาบาลค่ายสุรนารี
รายนามผู้บังคับบัญชา

| ทำเนียบรายนามผู้อำนวยการโรงพยาบาลค่ายสุรนารี> รายนามผู้อำนวยการ | ทำเนียบรายนามผู้อำนวยการโรงพยาบาลค่ายสุรนารี> วาระการดำรงตำแหน่ง | ทำเนียบรายนามผู้อำนวยการโรงพยาบาลค่ายสุรนารี> หมายเหตุ |
| --- | --- | --- |
| 1. พันโท ใหญ่ ชุณหนันท์ | พ.ศ. 2491 - 2493 |  |
| 2. พันเอก ประสิทธิ์ สักการเวช | พ.ศ. 2494 - 2500 |  |
| 3. พันเอก บุญยัง เวชชบูล | พ.ศ. 2501 - 2505 | ครั้งที่ 1 |
| 4. พันเอก โพธิ์ ทองใหญ่ | พ.ศ. 2506 - 2507 |  |
| 5. พันเอก บุญยัง เวชชบูล | พ.ศ. 2507 - 2510 | ครั้งที่ 2 |
| 6. พันเอก จิตติ จิตติเวช | พ.ศ. 2510 - 2513 |  |
| 7. พันเอก สุชาต ปาลวัฒน์วิไชย | พ.ศ. 2513 - 2515 |  |
| 8. พันเอก เจริญ วัฒนจินดา | พ.ศ. 2515 - 2520 |  |
| 9. พันเอก ศิริชัย สุวรรมณ | พ.ศ. 2520 - 2523 |  |
| 10. พันเอก สุพจน์ สัมปัตตะวนิช | พ.ศ. 2523 - 2526 |  |
| 11. พลตรี สุพจน์ สัมปัตตะวนิช | พ.ศ. 2526 - 2532 |  |
| 12. พลตรี คำรบ สายสุวรรณ | พ.ศ. 2532 - 2535 |  |
| 13. พลตรี อิทธิพล ไชยเสนะ | พ.ศ. 2535 - 2536 |  |
| 14. พลตรี ปรัชญา จรัณยานนท์ | พ.ศ. 2536 - 2538 |  |
| 15. พลตรี สุกิจ เลาหสุรโยธิน | พ.ศ. 2538 - 2540 |  |
| 16. พลตรี เอกจิต ช่างหล่อ | พ.ศ. 2540 - 2544 |  |
| 17. พลตรี ชูศิลป์ คุณาไทย | พ.ศ. 2544 - 2546 |  |
| 18. พลตรี ธวัชชัย ศศิประภา | พ.ศ. 2546 - 2550 |  |
| 19. พลตรี บุญลือ วงษ์ท้าว | พ.ศ. 2550 - 2552 |  |
| 20. พลตรี ธีรยุทธ ศศิประภา | พ.ศ. 2552 - 2555 |  |
| 21. พลตรี พศิน บัวแสง | พ.ศ. 2555 - 2557 |  |
| 22. พลตรี ชาญชัย ติกขะปัญโญ | พ.ศ. 2557 - 2560 |  |
| 23. พลตรี ธนา สุรารักษ์ | พ.ศ. 2560 - 2561 |  |
| 24. พลตรี สุรศักดิ์ ถนัดศีลธรรม | พ.ศ. 2561 - 2563 |  |
| 25. พลตรี เกรียงชัย ประสงค์สุกาญจน์ | พ.ศ. 2563 - 2566 |  |
| 26. พลตรี ธวัชชัย ศิลปีโยดม | พ.ศ. 2566 - 2567 |  |
| 27. พลตรี สุรชัย รัศมีจิวานนท์ | พ.ศ. 2567 ถึงปัจจุบัน |  |
ณัฐนี สิทธิสมาน

| ณัฐนี สิทธิสมาน |
| --- | --- |
ชื่อเกิด: ณัฐนี สิทธิสมาน
เกิด: 6 เมษายน พ.ศ. 2491 (76 ปี)
อาชีพ: นักแสดง
ปีที่แสดง: พ.ศ. 2517 - ปัจจุบัน
ผลงานเด่น: ปอบหยิบ จากภาพยนตร์เรื่อง บ้านผีปอบ  อาจารย์ป้า (ป้าสมศรี)  จากซิตคอมเรื่อง นัดกับนัด
โทรทัศน์ทองคำ: รางวัลเกียรติยศคนทีวี  พ.ศ. 2566
ณัฐนี สิทธิสมาน (เกิด 6 เมษายน พ.ศ. 2491) ชื่อเล่น หน่อย เป็นนักแสดงอาวุโสหญิงชาวไทย เจ้าของฉายา  เจ้าแม่ผีปอบ มีผลงานเป็นที่รู้จักในบท ปอบหยิบ จากภาพยนตร์เรื่อง บ้านผีปอบ ได้กลายเป็นสัญลักษณ์ของซีรีส์ภาพยนตร์เรื่อง บ้านผีปอบ นอกจากนั้น ณัฐนี ยังได้ปรากฏตัวอยู่ในภาพยนตร์แนวเดียวกันอีกมากมาย ไม่ว่าจะเป็น โรงเรียนกำจัดปอบ, แม่นาคเจอผีปอบ, ปลุกผีมาจี้ปอบ และ สยองก๋อยส์
ประวัติ

ณัฐนี สิทธิสมาน เกิดเมื่อวันที่ 6 เมษายน พ.ศ. 2491 โดยณัฐนีเคยศึกษาที่คณะอักษรศาสตร์ จุฬาลงกรณ์มหาวิทยาลัย แต่ไม่สำเร็จการศึกษา เริ่มงานในวงการจากการเป็นช่างแต่งหน้าทำผมในบริษัท อัศวินภาพยนตร์ ซึ่งเป็นบริษัทในการดูแลของ พระเจ้าวรวงศ์เธอ พระองค์เจ้าภาณุพันธุ์ยุคล หรือ เสด็จพระองค์ชายใหญ่ จากนั้นเริ่มเรียนการแสดงที่ อัศวินศิลปะการแสดง โดยมีอัจฉราพรรณ ไพบูลย์สุวรรณ เป็นครูใหญ่ ผลงานเรื่องสุดท้ายของบริษัทอัศวินภาพยนตร์ คือเรื่อง เงาะป่า (2523) ซึ่งเป็นการร่วมสร้างกับบริษัท ไฟว์สตาร์ โปรดักชั่น โดยพระเจ้าวรวงศ์เธอ พระองค์เจ้าภาณุพันธุ์ยุคล เป็นผู้กำกับร่วมกับ เปี๊ยก โปสเตอร์ จากนั้นเธอได้เข้ามาเป็นนักแสดงสมทบ ในภาพยนตร์หลายเรื่องของไฟว์สตาร์ มีผลงานแสดงเรื่องแกรคือ แก้ว (2523) และแสดงเรื่องต่อ ๆ มาอย่าง วัยระเริง (2527) แรงหึง (2529) เป็นต้น มีผลงานโฆษณาอีกมากมาย คนอร์รสลาบน้ำตก รสดีเมนูรสคั่วกลิ้ง
ใน พ.ศ. 2532 กลุ่มผู้สร้างในนามบริษัทกรุ๊ฟโฟร์ จะสร้างภาพยนตร์ บ้านผีปอบ ได้ติดต่อณัฐนีมารับบทผีปอบ แต่เธอยังไม่มีคิวว่างจึงตอบปฏิเสธ แต่หลังจากนั้นก็ได้แสดงในภาค 2 ในบท ปอบหยิบ ซึ่งได้แสดงต่อเนื่องจนถึงภาค 13 ใน พ.ศ. 2537 (ไม่มีภาค) จากนั้นอีก 14 ปี ถัดมา ยังได้แสดงใน บ้านผีปอบ 2008 (2551) โดยใช้นักแสดงชุดใหม่ทั้งหมด ซึ่งเธอก็กลับมารับบทเดิม
ผลงาน > ซิตคอม

ระเบิดเถิดเทิง ตอน นางฟ้าชุดขาวกับชาวดิน
บุญดีผีคุ้ม รับบท ป้าอัม
นัดกับนัด รับบท อาจารย์ป้า หรือ ป้าสมศรี
เป็นต่อ ตอน คุณครูครับ รับบท ครูสุวรรณา (รับเชิญ)
บ้านนี้มีรัก
บางรักซอย 9
ผู้กองเจ้าเสน่ห์ รับบท ป้าสร้อย (รับเชิญ) ตอน ทองป้า แทงป้า
รักล้นดอย ตอน วัยทอง
มาวัดกันมั้ย ตอน แม่ไม่ปลื้ม รับบท แม่ของเจต ชะตาเลิศ (รับเชิญ)
ศึกรักข้ามรั้ว ตอน ล่อเสือ ออกจากถ้ำ รับบท ป้าบัว (รับเชิญ)
ทายาททองหยิบ รับบท คุณยายสารภี (รับเชิญ)
สุภาพบุรุษสุดซอย ตอน รักนี้ยายไม่ปลื้ม/พสุธาแก้ดวงทะลวงด่านอรหันต์คุณยายบ๊ายบายเชอรี่/เฌอหัวสีกับคุณยายพีทชี่หัวโบราณ รับบท ยายของแพรว (รับเชิญ)
3 หนุ่ม 3 มุม x2 ตอน มันตามมาจากค่าย รับบท ป้าสาย (รับเชิญ)
ผลงาน > ภาพยนตร์

น้ำผึ้งขม (2517)
แก้ว​ (2523)
ช่างเขาเถอะ (2523)
ทหารเกณฑ์ ภาด 1 (2523)
หัวใจขายฝาก (2524)
บอกว่าอย่ามายุ่ง (2524)
สุดปรารถนา (2524)
เงิน​ เงิน​ เงิน​ (2526)
วัยระเริง (2527)
แรงหึง (แรงเงา) (2529)
แม่ดอกรักเร่ (2529)
น้ำเซาะทราย (2529)
เธอร้องไห้เมื่อคืนนี้ (2530)
สบายบรื๋อ (2530)
เรือมนุษย์ (2531)
น.ส. บังอร (2531)
แรงเทียน (2531)
ภุมรีสีทอง (2531)
สบายกว่ากันเยอะเลย (2531)
เทวดาตกสวรรค์ (2533)
ธันยาแม่มดยอดยุ่ง (2533)
แม่เบี้ย (2533)
บ้านผีปอบ 2 (2533)
บ้านผีปอบ 3 (2533)
เรียม (2534)
ปอบหยิบ (2534)
บ้านผีปอบ 4 (2534)
สุสานผีปอบ (2534)
บ้านผีปอบ 5 (2534)
บ้านผีปอบ 6 (2534)
สมศรี​ 422  อาร์ (2535) รับเชิญ
ปลุกผีมาจี้ปอบ (2535)
แม่นาคเจอผีปอบ (2535)
โรงเรียนกำจัดปอบ (2535)
เท่ ส้ม อ๋อง (2535) รับเชิญ
สยองก๋อยส์ (2535)
บ้านผีปอบ 7 (2535)
คู่หูคู่ฮา (2536)
บ้านผีปอบ 9 (2536)
ตั๊กแตนผูกโบว์ (2536)
บ้านผีปอบ 10 (2536)
บ้านผีปอบ 11 (2537)
เสียดาย (2537)
บ้านผีปอบ 13 (2537)
มาดามยี่หุบ ภาค 2 (2537)
เสกหุ่นไล่กามาล่าปอบ (2537)
คู่กรรม (2538)
แรงเป็นไฟละลายแค่เธอ (2539)
ปอบหวีดสยอง (2544)
บ้านผีปอบ 2008 (2551)
บ้านผีปอบ รีฟอร์เมชั่น (2554)
เปรมิกา ป่าราบ (2560)
ผลงาน > มิวสิควีดีโอ

เพลง บอกกับใจ ฟอร์เอฟเวอร์ (2533)
เพลง ดอกไม้แทนคำ พัณนิดา เศวตาสัย (2536)
ผลงาน > โฆษณา

คนอร์รสลาบน้ำตก
รสดีเมนูรสคั่วกลิ้ง
สเปรย์กำจัดแมลง ไบกอนเขียว
สถาบันวิชาการทหารเรือชั้นสูง

โรงเรียนเสนาธิการทหารเรือ ชื่อย่อ รร.สธ.ทร. เดิมชื่อ โรงเรียนนายทหารเรือ เป็นสถาบันการศึกษาชั้นสูงของกองทัพเรือ ขึ้นอยู่กับสถาบันวิชาการทหารเรือชั้นสูง และอยู่ในระดับเดียวกับ สถาบันวิชาการทหารบกชั้นสูง ของกองทัพบก และ สถาบันวิชาการทหารอากาศชั้นสูง ของกองทัพอากาศ
โรงเรียนนายทหารเรือ จัดตั้งขึ้นเมื่อวันที่  5 มกราคม พ.ศ. 2467 ขึ้นต่อกรมยุทธศึกษาทหารเรือ มีนายทหารเข้าศึกษาในโรงเรียน นับเป็น นทน.รร.สธ.ทร. รุ่นที่ 1 เมื่อวันที่ 1 มิถุนายน พ.ศ. 2468  นายทหารเรือที่เข้าศึกษาต้องมียศไม่สูงกว่านาวาตรี และไม่ต่ำกว่าเรือเอก  เพื่อให้นายทหารได้รู้จักกิจการของทหารเรืออย่างกว้างขวาง สามารถปฏิบัติการและติดต่อกับต่างประเทศในเวลาปกติ และรู้จักปฏิบัติการตามหน้าที่ในเวลาเกิดสงคราม
ในปี พ.ศ. 2526 โรงเรียนนายทหารเรือ ได้ดำริที่จะย้ายไปยังสถานที่แห่งใหม่ ณ  ตำบลศาลายา อำเภอพุทธมณฑล จังหวัดนครปฐม และเปลี่ยนชื่อเป็น สถาบันวิชาการทหารเรือชั้นสูง  การก่อสร้างอาคารสถาบันวิชาการทหารเรือชั้นสูง ได้แล้วเสร็จและทำพิธีเปิดอย่างเป็นทางการเมื่อวันที่ 1 มิถุนายน พ.ศ. 2536
ปัจจุบัน (1 เมษายน พ.ศ. 2568) ผู้บัญชาการ ได้แก่ พลเรือตรี เมธีชัย แก้วนิล
แหล่งข้อมูลอื่น

สถาบันวิชาการทหารเรือชั้นสูง
↑  ประกาศสำนักนายกรัฐมนตรี เรื่องให้นายทหารรับราชการ
กรมอู่ทหารเรือ

ตราราขการกรมอู่ทหารเรือ
กรมอู่ทหารเรือ ณ อำเภอสัตหีบ จังหวัดชลบุรี
ภาพกรมอู่ทหารเรือจากแม่น้ำเจ้าพระยา
กรมอู่ทหารเรือ ณ กรุงเทพมหานคร
กรมอู่ทหารเรือ มีทีตั้งอยู่ที่ถนนอรุณอมรินทร์ แขวงศิริราช เขตบางกอกน้อย กรุงเทพมหานคร เป็นหน่วยงานหนึ่งในสังกัดกองทัพเรือ เดิมชื่อ "อู่เรือหลวง" มีหน้าที่ซ่อมสร้างเรือมาตั้งแต่สมัยพระบาทสมเด็จพระจอมเกล้าเจ้าอยู่หัว ซึ่งขณะนั้นได้เริ่มมีเรือกลไฟใช้แล้ว ต่อมามีเรือมากขึ้นและเรือมีขนาดใหญ่ขึ้น พระบาทสมเด็จพระจุลจอมเกล้าเจ้าอยู่หัว จึงโปรดฯ ให้สร้างอู่ไม้ขนาดใหญ่ เสด็จพระราชดำเนินประกอบพิธีเปิดเมื่อวันที่ 9 มกราคม พ.ศ. 2433 ซึ่งถือเป็นวันสถาปนากรมอู่ทหารเรือ นับได้ว่าเป็นหน่วยงานทางช่างลำดับต้น ๆ ของประเทศ กรมอู่ทหารเรือซึ่งเดิมตั้งอยู่ริมฝั่งแม่น้ำเจ้าพระยา ตรงข้ามพระบรมมหาราชวัง เขตบางกอกน้อย กรุงเทพมหานคร ปัจจุบันได้ย้ายที่ตั้งกองบังคับการ กรมอู่ทหารเรือ ไปอยู่ในพื้นที่อู่ราชนาวีมหิดลอดุลยเดช อำเภอสัตหีบ จังหวัดชลบุรี โดยมีเจ้ากรมอู่ทหารเรือคนปัจจุบันคือ พลเรือโท อภิรมย์ เงินบำรุง และ รองเจ้ากรมคนปัจจุบันได้แก่ พลเรือตรี ศักดิ์ชัย อนันตชัย พลเรือตรี สันติ มนต์วิเศษ และ พลเรือตรี อานนท์ พงษ์ทองเจริญ
ส่วนราชการ

กรมอู่ทหารเรือ ประกอบด้วยหน่วยย่อยดังนี้
กองบังคับการ
กรมแผนการช่าง
กรมพัฒนาการช่าง
อู่ทหารเรือธนบุรี
อู่ทหารเรือพระจุลจอมเกล้า
อู่ราชนาวีมหิดลอดุลยเดช
ศูนย์พัสดุช่าง
เรือรบที่กรมอู่ทหารเรือสร้าง

เรือรบที่ต่อโดยกรมอู่ทหารเรือ มีเช่น
เรือในรัชสมัยพระบาทสมเด็จพระปรเมนทรมหาอานันทมหิดล (รัชกาลที่ 8) มี
เรือตรวจการประมง ชุด ร.ล. สารสินธุ, เทียวอุทก และ ตระเวณวารี ระวางขับน้ำ 50 ตัน
เรือยามฝั่ง 9 -12 ระวางขับน้ำเต็มที่ 11.25 ตัน
เรือบรรทุกน้ำมัน ร.ล. ปรง ระวางขับน้ำ 150 ตัน
เรือในรัชสมัยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (รัชกาลที่ 9) มี
เรือตรวจการณ์ปราบเรือดำน้ำ ชุด ร.ล. คำรณสินธุ (ลำที่สอง) ระวางขับน้ำ 450 ตัน ต่อในประเทศทั้งสิ้นคือ ร.ล. คำรณสินธุ (ลำที่สอง) และ ร.ล. ทยานชล (ลำที่สอง) ต่อที่อู่อิตัลไทยมารีน ร.ล. ล่องลม (ลำที่สอง) ต่อที่กรมอู่ทหารเรือ
เรือตรวจการณ์ (ปืน) ชุด ร.ล. หัวหิน ระวางขับน้ำ 530 ตัน ต่อในประเทศ คือ ร.ล. หัวหิน และ ร.ล. แกลง ต่อที่อู่เอเชียนมารีน เซอร์วิส จำกัด มหาชน ร.ล. ศรีราชา ต่อที่กรมอู่ทหารเรือ
เรือตอปิโดเล็ก ชุด ร.ล. สัตหีบ (ลำที่หนึ่ง) ระวางขับน้ำ 110 ตัน ต่อโดยกรมอู่ทหารเรือ เรือชั้นมีเพียงลำเดียว คือ ร.ล. สัตหีบ (ลำที่หนึ่ง)
เรือตรวจการณ์ใกล้ฝั่ง ชุด เรือ ต. 91 ระวางขับน้ำ 115 ตัน ต่อโดยกรมอู่ทหารเรือ มี เรือ ต.91, 92, 93, 94, 95, 96, 97, 98, 99
เรือกวาดทุ่นระเบิดน้ำตื้น ชุด เรือ ท.1 (ลำที่สอง) ระวางขับน้ำ 29.56 ตัน ต่อโดยกรมอู่ทหารเรือ มี เรือ ท.1 (ลำที่สอง) - เรือ ท.5 (ลำที่สอง)
เรือน้ำมัน ชุด ร.ล. เปริด ระวางขับน้ำ 360 ตัน ต่อโดยกรมอู่ทหารเรือ มี ร.ล. เปริด, ร.ล. เสม็ด (ลำที่สอง)
เรือน้ำ (ใช้บรรทุกน้ำจืด) ชุด ร.ล. จวง ระวางขับน้ำ 180 ตัน เต็มที่ 360 ตัน ต่อโดยกรมอู่ทหารเรือ มี ร.ล. จวง, ร.ล. จิก
เรือลากจูง (เรือ TUG) ชุด ร.ล. แสมสาร (ลำที่สอง) ระวางขับน้ำ 328 ตัน ต่อโดยกรมอู่ทหารเรือ มี ร.ล. แสมสาร, ร.ล. แรด
เรือตรวจการณ์ใกล้ฝั่ง (ชุดเรือ ตกฝ.991, 994) เรือ ต.991 และ ต.994
เรือตรวจการณ์ไกลฝั่ง (เรือ ตกก.) ร.ล.กระบี่
เรือตรวจการณ์ปืน (เรือ ตกป.) ร.ล.แหลมสิงห์
แหล่งข้อมูลอื่น

https://www.facebook.com/DockyardRtnd
เว็บไซต์ทางการ
แผนที่และภาพถ่ายทางอากาศของ กรมอู่ทหารเรือ
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°44′58″N 100°29′11″E﻿ / ﻿13.749489°N 100.486456°E﻿ / 13.749489; 100.486456
จ้าว เล่อจี้

จ้าว เล่อจี้ (จีน: 赵乐际; พินอิน: Zhào Lèjì; เกิด 8 มีนาคม ค.ศ. 1958) เป็นนักการเมืองชาวจีน ปัจจุบันดำรงตำแหน่งประธานคณะกรรมาธิการสามัญประจำสภาประชาชนแห่งชาติและเป็นสมาชิกอันดับสามของคณะกรรมาธิการสามัญประจำกรมการเมืองพรรคคอมมิวนิสต์จีน
ในอาชีพการเมืองช่วงแรกของเขา เขาเคยดำรงตำแหน่งเลขาธิการพรรคประจำมณฑลชิงไห่ เลขาธิการพรรคประจำมณฑลฉ่านซี และหัวหน้ากรมองค์การพรรคคอมมิวนิสต์จีน เขาเข้าสู่กรมการเมืองพรรคคอมมิวนิสต์จีนใน ค.ศ. 2012 และได้รับการเลื่อนตำแหน่งเป็นกรรมาธิการสามัญประจำกรมการเมืองในห้าปีต่อมา ระหว่าง ค.ศ. 2017 ถึง 2022 เขาดำรงตำแหน่งเลขาธิการคณะกรรมการสอบวินัยส่วนกลาง หน่วยงานต่อต้านการทุจริตระดับสูงสุดของพรรค
ชีวิตช่วงต้น

จ้าว เล่อจี้ เกิดที่ซีหนิง มณฑลชิงไห่ เมื่อ 8 มีนาคม ค.ศ. 1958 พ่อแม่ของเขามาจากซีอาน มณฑลฉ่านซี ครอบครัวย้ายไปชิงไห่โดยเป็นส่วนหนึ่งของโครงการช่วยเหลือพื้นที่ชายแดนในสมัยเหมา ใน ค.ศ. 1974 ในช่วงปลายของการปฏิวัติวัฒนธรรม จ้าวเดินทางไปยังชนบทในฐานะเยาวชนที่ถูกส่งไปทำงานใช้แรงงานที่คอมมูนเกษตรกรรมในอำเภอกุ้ยเต๋อ มณฑลชิงไห่ หลังทำงานที่นั่นประมาณหนึ่งปี จ้าวก็กลับมายังเมืองเพื่อเป็นผู้ช่วยฝ่ายสื่อสารที่กรมพาณิชย์ของรัฐบาลมณฑลชิงไห่
จ้าวเข้าร่วมพรรคคอมมิวนิสต์จีนใน ค.ศ. 1975 และเข้าศึกษาที่มหาวิทยาลัยปักกิ่งใน ค.ศ. 1977 ในฐานะนักศึกษาคนงาน-ชาวนา-ทหาร เขาได้รับปริญญาตรีสาขาปรัชญาจากที่นั่นในเดือนมกราคม ค.ศ. 1980 จากนั้นเขาใช้เวลาสามปีสอนที่โรงเรียนการพาณิชย์ชิงไห่ โดยดำรงตำแหน่งต่าง ๆ เช่น ครูผู้สอน เลขาธิการฝ่ายสันนิบาตเยาวชนคอมมิวนิสต์ (CYL) ของกรมการพาณิชย์ประจำมณฏล และรองหัวหน้าสำนักงานคณบดี ใน ค.ศ. 1983 เขากลับไปทำงานที่กรมพาณิชย์ชิงไห่ในตำแหน่งรองเลขาธิการพรรคประจำกรมการเมือง และยังดำรงตำแหน่งเลขาธิการคณะกรรมาธิการสันนิบาตเยาวชนคอมมิวนิสต์ของกรม เขาทำงานอยู่ที่นั่นจนถึง ค.ศ. 1984
ระหว่าง ค.ศ. 1984 ถึง 1986 เขาทำงานเป็นผู้จัดการใหญ่และเลขาธิการพรรคของบริษัทอิเล็กทรอนิกส์และเคมีภัณฑ์ชิงไห่ ในเดือนเมษายน ค.ศ. 1986 เขาดำรงตำแหน่งรองหัวหน้าและรองเลขาธิการพรรคประจำกรมพาณิชย์ของมณฑล และได้รับการเลื่อนตำแหน่งเป็นหัวหน้าและเลขาธิการพรรคใน ค.ศ. 1991 โดยทำงานอยู่ที่นั่นจนถึง ค.ศ. 1994
อาชีพท้องถิ่น > ชิงไห่

ใน ค.ศ. 1993 จ้าวได้รับการแต่งตั้งเป็นผู้ช่วยผู้ว่าการมณฑลชิงไห่ เข้าสู่รัฐบาลประจำมณฑล และกลายเป็นส่วนหนึ่งของวงในของอิ่น เค่อเชิง เลขาธิการพรรคประจำมณฑลชิงไห่ในขณะนั้น ต่อมาใน ค.ศ. 1994 เขาได้รับการเลื่อนตำแหน่งเป็นรองผู้ว่าการมณฑลชิงไห่ และใน ค.ศ. 1997 ได้รับแต่งตั้งเป็นเลขาธิการพรรคประจำเมืองซีหนิงบ้านเกิดของเขา เขาขึ้นดำรงตำแหน่งผู้ว่าการมณฑลใน ค.ศ. 1999 ขณะอายุ 42 ปี ทำให้เขากลายเป็นผู้ว่าการมณฑลที่อายุน้อยที่สุดในประเทศในเวลานั้น เขาได้รับแต่งตั้งเพิ่มเติมให้เป็นสมาชิกคณะกรรมาธิการกลางพรรคคอมมิวนิสต์จีนหลังการประชุมสภาแห่งชาติพรรคคอมมิวนิสต์จีนครั้งที่ 16 ใน ค.ศ. 2002
จ้าวเติบโตอย่างรวดเร็ว ก้าวกระโดดข้ามหลายตำแหน่งในเวลาอันสั้น แต่เส้นทางความก้าวหน้าของเขาก็เริ่มชะลอตัวในช่วงเปลี่ยนศตวรรษ จ้าวดำรงตำแหน่งเลขาธิการพรรคประจำมณฑลชิงไห่ใน ค.ศ. 2003 หลังใช้เวลาเกือบห้าปีในสำนักงานของผู้ว่าการ ส่วนหนึ่งของความไม่สามารถของเขาที่จะย้ายไปยังมณฑลที่มีความเจริญทางเศรษฐกิจและมีบทบาททางการเมืองที่โดดเด่นมากกว่านั้นถูกโยงไปถึงภูมิหลังของเขาที่เป็นชาวฉ่านซี เขาพูดภาษาถิ่นฉ่านซีแม้ในการประชุมรัฐบาล
วาระการดำรงตำแหน่งของจ้าวในชิงไห่โดดเด่นด้วยการเติบโตทางเศรษฐกิจอย่างรวดเร็ว และ GDP ของมณฑลเพิ่มขึ้นสามเท่าตั้งแต่ตอนเขาเข้ารับตำแหน่งผู้ว่าการกระทั่งเขาออกจากตำแหน่งเลขาธิการพรรคใน ค.ศ. 2007 มีคนกล่าวว่าจ้าวมีท่าทีผ่อนปรนกับปัญหาชนกลุ่มน้อยและสนับสนุนโครงการลงทุนที่ใส่ใจสิ่งแวดล้อม ผลงานของเขาในชิงไห่ได้รับการชื่นชมจากผู้นำส่วนกลางของพรรค
อาชีพท้องถิ่น > ฉ่านซี

ใน ค.ศ. 2007 จ้าวถูกย้ายไปเป็นเลขาธิการพรรคประจำมณฑลฉ่านซี บ้านเกิดของพ่อแม่เขา ก่อนหน้านี้จ้าวได้รับตำแหน่งสูงสุดทั้งในมณฑล "บ้านเกิด" ของเขา และมณฑลที่เขาเกิด การกระทำนี้เป็นการ "แหกกฎที่ไม่ได้พูดถึง" ในพรรคคอมมิวนิสต์ที่ระบุว่า เลขาธิการพรรคไม่ควรมาจากมณฑลบ้านเกิดของตน สิ่งนี้ถูกมองว่าเป็นข้อบ่งชี้ถึงความไว้วางใจที่ผู้นำส่วนกลางมีต่อเจ้า ใน ค.ศ. 2008 ตัวเลขการเติบโตของ GDP ของมณฑลฉ่านซีแตะร้อยละ 15 ทำให้กลายเป็นหนึ่งในสองหน่วยการปกครองระดับมณฑลที่ตั้งเป้าหมายอัตราการเติบโตของ GDP ไว้ที่มากกว่าร้อยละ 13 ในมณฑลฉ่านซี จ้าวดูแลการขยายและการพัฒนาเข็มขัดเศรษฐกิจกวนจง-เทียนสฉ่ย (关中-天水)
ผู้นำส่วนกลาง

หลังการประชุมสภาแห่งชาติพรรคคอมมิวนิสต์จีนครั้งที่ 18 ในเดือนพฤศจิกายน ค.ศ. 2012 เขาได้รับแต่งตั้งเป็นสมาชิกกรมการเมืองและหัวหน้ากรมองค์การพรรคคอมมิวนิสต์จีน
ผู้นำส่วนกลาง > คณะกรรมการสอบวินัยส่วนกลาง

จ้าวได้รับเลือกให้เป็นสมาชิกอันดับที่ 6 ของคณะกรรมาธิการสามัญประจำกรมการเมือง องค์กรตัดสินใจสูงสุดของจีน ในการประชุมเต็มคณะครั้งที่ 1 ของคณะกรรมาธิการกลางพรรคคอมมิวนิสต์จีนชุดที่ 19 ในวันที่ 25 ตุลาคม ค.ศ. 2017 ในการประชุมเดียวกันนั้น เขาประสบความสำเร็จในการสืบทอดตำแหน่งจากหวัง ฉีชาน เป็นเลขาธิการคณะกรรมการสอบวินัยส่วนกลาง สถาบันควบคุมภายในสูงสุดของพรรคที่ได้รับการกล่าวถึงว่าดำเนินตามการรณรงค์ต่อต้านการทุจริตของสี จิ้นผิง เลขาธิการใหญ่พรรคคอมมิวนิสต์จีน ตามรายงานของเดอะวอลล์สตรีทเจอร์นัล จ้าว "ไม่ค่อยเข้ามาแทรกแซงการทำงานและแทบไม่ได้ตัดสินใจเรื่องการสอบสวนใด ๆ เลยในช่วงดำรงตำแหน่ง" ในเดือนกันยายน ค.ศ. 2021 จ้าวกล่าวในการประชุมและประกาศว่าจะมีการตรวจสอบบริษัทการเงินขนาดใหญ่และหน่วยงานกำกับดูแลทั่วประเทศ
ผู้นำส่วนกลาง > คณะกรรมาธิการสามัญประจำสภาประชาชนแห่งชาติ

ภายหลังการประชุมเต็มคณะครั้งแรกของคณะกรรมาธิการกลางพรรคคอมมิวนิสต์จีนชุดที่ 20 จ้าวได้รับแต่งตั้งกลับเข้าสู่คณะกรรมาธิการสามัญประจำกรมการเมือง โดยดำรงตำแหน่งสมาชิกอันดับ 3 และหลี่ ซีขึ้นดำรงตำแหน่งเลขาธิการคณะกรรมการสอบวินัยส่วนกลางแทนเขา วันที่ 10 มีนาคม ค.ศ. 2023 เขาได้รับแต่งตั้งเป็นประธานคณะกรรมาธิการสามัญประจำสภาประชาชนแห่งชาติ สืบทอดต่อจากลี่ จ้านชู
ในเดือนพฤษภาคม ค.ศ. 2023 จ่าวเยือนเซเนกัลและโมร็อกโก ในเดือนเมษายน ค.ศ. 2024 จ้าวเดินทางเยือนเกาหลีเหนือ ทำให้เขาเป็นเจ้าหน้าที่ระดับสูงสุดของจีนที่เดินทางเยือนเกาหลีเหนือนับตั้งแต่สี จิ้นผิงเดินทางเยือนเกาหลีเหนือใน ค.ศ. 2019 ระหว่างการเยือน จ้าวจัดการประชุมกับชเว รย็อง-แฮ คู่ตำแหน่งของเขาจากเกาหลีเหนือ ผู้ดำรงตำแหน่งประธานสภานิติบัญญัติของเกาหลีเหนือและกับคิม จ็อง-อึน ผู้นำเกาหลีเหนือ
ในเดือนมีนาคม ค.ศ. 2024 ระหว่างการประชุมคณะกรรมาธิการสามัญประจำสภาประชาชนแห่งชาติ จ้าวให้คำมั่นว่าจะแก้ไขกฎหมายการศึกษาด้านการป้องกันประเทศ โดยมุ่งเน้นที่ "การปรับปรุงระบบและความสามารถด้านความมั่นคงแห่งชาติของจีนให้ทันสมัย เขายังส่งสัญญาณการเปลี่ยนแปลงในกฎหมายความมั่นคงคอมพิวเตอร์ด้วย เดือนเดียวกันนั้น เขาเข้าร่วมการประชุมฟอรัมปั๋วอ้าวแห่งเอเชีย ซึ่งเขาเรียกร้องให้ประเทศในเอเชีย "ร่วมกันรักษาความมั่นคงในเอเชีย" เขายังเรียกร้องให้มีการนำข้อริเริ่มความมั่นคงโลกไปปฏิบัติ
จ้าวไม่ได้เข้าร่วมการประชุมปิดสมัยประชุมที่สามของสภาประชาชนแห่งชาติชุดที่ 14 เมื่อ 11 มีนาคม ค.ศ. 2025 เนื่องจากติดเชื้อทางเดินหายใจ ซึ่งนับเป็นครั้งแรกในรอบหลายทศวรรษที่การประชุมปิดสมัยประชุมของสภาประชาชนแห่งชาติไม่มีสมาชิกคณะกรรมาธิการสามัญประจำกรมการเมืองเข้าร่วมครบทุกคน รองประธานหลี่ หงจง ได้รับมอบหมายให้ปฏิบัติหน้าที่แทนจ้าว เขาปรากฏตัวอีกครั้งเมื่อ 12 มีนาคม ขณะเข้าร่วมการประชุมกับพนักงานสื่อของรัฐเพื่อขอบคุณพวกเขาสำหรับการรายงานข่าวการประชุม
จ้าวกล่าวสุนทรพจน์ในการประชุมปิดสมัยประชุมที่สองของสภาประชาชนแห่งชาติชุดที่ 14 ในเดือนมีนาคม ค.ศ. 2024
หู เย่าปัง
ชีวิตช่วงต้น > ขบวนการปฏิรูปที่ดิน

ระหว่างขบวนการปฏิรูปที่ดินรอบสุดท้ายของจีน หูมีส่วนร่วมในความพยายามของพรรคที่จะยับยั้งความรุนแรงของชาวนาต่อเจ้าของที่ดิน โดยอธิบายว่าการเรียกร้องให้ "ทำลายล้าง" เจ้าของที่ดินนั้นหมายถึงการเอาทรัพย์สินของเจ้าของที่ดิน ไม่ใช่ชีวิต หูสั่งการให้คณะทำงานงานพรรคไม่ "ใช้การตัดหัวเพื่อแก้ปัญหา" ในมุมมองของหู การประหารชีวิต "ทรราชชั่วร้าย" (หมายถึงเจ้าของที่ดินที่เอารัดเอาเปรียบหรือเป็นอาชญากรที่สุด) และเจ้าของที่ดินที่เป็นปฏิปักษ์ต่อการปฏิวัติ ถือเป็นสิ่งเหมาะสม: "พวกเขานี่แหละที่บังคับให้เราฆ่าพวกเขา"
ชีวิตช่วงต้น > นักการเมืองจีน

ใน ค.ศ. 1949 พรรคคอมมิวนิสต์จีนสามารถเอาชนะกองกำลังชาตินิยมในจีนแผ่นดินใหญ่ได้สำเร็จ และก่อตั้งสาธารณรัฐประชาชนจีนขึ้น ใน ค.ศ. 1952 หูเดินทางไปปักกิ่งกับเติ้ง และหูก็ได้ดำรงตำแหน่งผู้นำสันนิบาตเยาวชนคอมมิวนิสต์ตั้งแต่ ค.ศ. 1952 ถึง 1966 หูเลื่อนตำแหน่งขึ้นในลำดับชั้นของพรรคคอมมิวนิสต์อย่างรวดเร็ว กระทั่งเหมาได้ส่งหูไปทำงานเป็นเลขาธิการพรรคคนที่หนึ่งประจำฉ่านซีใน ค.ศ. 1964 โดยกล่าวว่า "เขาต้องฝึกเชิงปฏิบัติ" หูอาจได้รับมอบหมายให้ทำงานนอกปักกิ่งเพราะเขาถูกตัดสินว่าไม่กระตือรือร้นเกี่ยวกับลัทธิเหมาเพียงพอ ไม่เหมือนกับเพื่อนร่วมงานหลาย ๆ คน หูสามารถรักษาสมาชิกภาพของเขาในคณะกรรมาธิการกลางพรรคได้จนถึงการประชุมสมัชชาใหญ่พรรคครั้งที่ 9 ในเดือนเมษายน ค.ศ. 1969
ในช่วงการปฏิวัติทางวัฒนธรรม หูถูกกวาดล้างและฟื้นฟูสองครั้ง สะท้อนให้เห็นถึงอาชีพทางการเมืองของเติ้ง เสี่ยวผิง ที่ปรึกษาของหู ใน ค.ศ. 1969 หูถูกเรียกตัวกลับปักกิ่งเพื่อถูกข่มเหง หูกลายเป็น "หมายเลขหนึ่ง" ในบรรดา "สามหู" ที่มีคนพูดถึงกันในทางลบและถูกแห่ไปทั่วปักกิ่งโดยสวมปลอกคอไม้หนัก ๆ ไว้ที่คอ "หู" อีกสองคนคือหู เค่อฉือ สมาชิกอาวุโสอันดับสองของสันนิบาตเยาวชนคอมมิวนิสต์ และหู ฉีลี่ สมาชิกอาวุโสอันดับสามของสันนิบาตเยาวชนคอมมิวนิสต์ และกลายเป็นผู้ร่วมงานใกล้ชิดของเติ้ง เสี่ยวผิงด้วย หลังถูกทำให้เสื่อมเสียชื่อเสียงต่อธารกำนัล หูถูกส่งไปยังค่ายแรงงานห่างไกลเพื่อเข้าร่วม "การปฏิรูปผ่านแรงงาน" ภายใต้การรักษาความปลอดภัยอย่างเข้มงวด ขณะลี้ภัยทางการเมือง หูถูกบังคับให้ทำงานลากก้อนหินขนาดใหญ่ด้วยมือเปล่า
เมื่อเติ้งถูกเรียกตัวกลับปักกิ่งชั่วคราวระหว่างปี ค.ศ. 1973 ถึง 1976 หูก็ถูกเรียกตัวกลับด้วยเช่นกัน แต่เมื่อเติ้งถูกกวาดล้างอีกครั้งใน ค.ศ. 1976 หูก็ถูกกวาดล้างเช่นกัน หลังการกวาดล้างครั้งที่สอง หูถูกส่งไปเลี้ยงวัว หูถูกเรียกตัวกลับมาและฟื้นฟูชื่อเสียงเป็นครั้งที่สองใน ค.ศ. 1977 ไม่นานหลังการถึงแก่อสัญกรรมของเหมา หลังถูกเรียกตัวกลับ เขาได้รับการเลื่อนตำแหน่งให้เป็นผู้กำกับดูแลฝ่ายองค์การของพรรค และต่อมาได้กำกับดูแลการโฆษณาชวนเชื่อของพรรคผ่านฝ่ายของกรมการเมือง หูเป็นหนึ่งในผู้นำหลักที่รับผิดชอบการประเมินชะตากรรมของผู้ถูกข่มเหงในช่วงการปฏิวัติทางวัฒนธรรม ตามรายงานของรัฐบาลจีน หูเป็นผู้รับผิดชอบโดยตรงในการพิสูจน์ความบริสุทธิ์ของผู้คนกว่าสามล้านคน หูสนับสนุนผู้ประท้วงกำแพงประชาธิปไตย ค.ศ. 1978 อย่างเงียบ ๆ และเชิญนักเคลื่อนไหวสองคนไปที่บ้านของเขาในปักกิ่ง หูคัดค้านนโยบาย "สองสิ่งใดก็ตาม" ของฮฺว่า กั๋วเฟิง และยังเป็นผู้สนับสนุนสำคัญในการขึ้นสู่อำนาจของเติ้ง เสี่ยวผิง
นักปฏิรูป > นโยบายสาธารณะ

การขึ้นสู่อำนาจของหูได้รับการวางแผนโดยเติ้ง เสี่ยวผิง และหูก็ได้ก้าวขึ้นสู่ระดับสูงสุดของพรรคหลังเติ้งแทนที่ฮฺว่า กั๋วเฟิงในตำแหน่ง "ผู้นำสูงสุด" ของจีน ใน ค.ศ. 1980 หูได้รับแต่งตั้งให้เป็นเลขาธิการสำนักเลขาธิการคณะกรรมาธิการกลาง และได้รับเลือกให้เป็นคณะกรรมาธิการสามัญประจำกรมการเมืองที่ทรงอำนาจ ใน ค.ศ. 1981 หูได้รับเลือกเป็นประธานพรรคคอมมิวนิสต์จีน แต่ใน ค.ศ. 1981 เขาได้ช่วยยกเลิกตำแหน่งประธานพรรค ส่วนหนึ่งของความพยายามที่กว้างขึ้นเพื่อแยกจีนออกจากการเมืองแบบเหมาอิสต์ หน้าที่ส่วนใหญ่ของประธานถูกโอนไปยังตำแหน่งเลขาธิการ ตำแหน่งที่หูรับช่วงต่อ การที่เติ้งเข้าแทนที่ฮฺว่า กั๋วเฟิงถือเป็นการที่ผู้นำพรรคได้ตกลงร่วมกันว่าจีนควรละทิ้งเศรษฐศาสตร์แบบเหมาอิสต์ที่เข้มงวด และหันไปใช้นโยบายที่เน้นปฏิบัติมากกว่า และหูก็ได้กำกับความพยายามหลายครั้งของเติ้งในการปฏิรูปเศรษฐกิจจีน ใน ค.ศ. 1982 หูเป็นบุคคลที่มีอำนาจมากเป็นอันดับสองในประเทศจีน รองจากเติ้ง ตลอดทศวรรษสุดท้ายของอาชีพการงานของหู เขาส่งเสริมบทบาทของปัญญาชนในฐานะรากฐานของการบรรลุสี่ทันสมัยของจีน
ในช่วงต้นคริสต์ทศวรรษ 1980 เติ้งอ้างถึงหูและจ้าว จื่อหยางว่าเป็น "มือซ้ายและขวา" ของเขา หลังถูกเลื่อนตำแหน่งเป็นเลขาธิการ หูก็ได้ส่งเสริมการปฏิรูปทางการเมืองหลายอย่าง โดยมักจะร่วมมือกับจ่าวด้วย เป้าหมายสูงสุดของการปฏิรูปของหูบางครั้งก็มีการกำหนดไว้อย่างคลุมเครือ หูพยายามปฏิรูประบบการเมืองของจีนโดย: กำหนดให้ผู้สมัครต้องได้รับการเลือกตั้งโดยตรงจึงจะเข้าสู่กรมการเมืองได้; จัดการเลือกตั้งมากขึ้นโดยมีผู้สมัครมากกว่าหนึ่งคน; เพิ่มความโปร่งใสของรัฐบาล; เพิ่มการหารือกับประชาชนก่อนกำหนดนโยบายของพรรค; และเพิ่มระดับที่เจ้าหน้าที่รัฐต้องรับผิดชอบโดยตรงต่อความผิดพลาดของตน
ระหว่างดำรงตำแหน่ง หูพยายามฟื้นฟูผู้คนที่ถูกข่มเหงในช่วงการปฏิวัติทางวัฒนธรรม ชาวจีนจำนวนมากคิดว่านี่คือความสำเร็จที่สำคัญที่สุดของเขา เขายังเห็นด้วยกับนโยบายที่เน้นปฏิบัติได้จริงในเขตปกครองตนเองทิเบตหลังตระหนักถึงข้อผิดพลาดของนโยบายก่อนหน้านี้ เขาสั่งถอนแกนนำชาวจีนฮั่นหลายพันคนออกจากเขตปกครองตนเองทิเบตภายหลังการเยือนภูมิภาคดังกล่าวในเดือนพฤษภาคม ค.ศ. 1980 โดยเชื่อว่าชาวทิเบตและชาวอุยกูร์ควรได้รับอำนาจบริหารกิจการของตนเอง หูลดจำนวนสมาชิกพรรคฮั่นและผ่อนปรนการควบคุมทางสังคม ชาวจีนฮั่นที่เหลืออยู่จะต้องเรียนภาษาทิเบตและอุยกูร์ เขากำหนดข้อกำหนด 6 ประการเพื่อปรับปรุง 'เงื่อนไขที่มีอยู่' รวมถึงการเพิ่มเงินทุนของรัฐให้แก่เขตปกครองตนเองทิเบต การปรับปรุงการศึกษา และความพยายามฟื้นฟูวัฒนธรรมทิเบตและอุยกูร์ ขณะเดียวกัน หูกล่าวว่า "สิ่งใดก็ตามที่ไม่เหมาะกับเงื่อนไขของทิเบต ควรจะได้รับการปฏิเสธหรือแก้ไข" หูกล่าวขอโทษชาวทิเบตอย่างชัดเจนสำหรับการที่จีนปกครองภูมิภาคโดยไม่ถูกต้องในระหว่างการเดินทางครั้งนี้ เขาประกาศยกเลิกโครงการปิงถวน (ชาวนาทหาร) ในเขตปกครองตนเองซินเจียงอุยกูร์ แต่ทำไม่ได้เพราะหวัง เจิ้นคัดค้าน[โปรดขยายความ] ต่อมา นโยบายเกี่ยวกับชาติพันธุ์ของเขาถูกวิพากษ์วิจารณ์จากเจ้าหน้าที่ระดับสูงบางคน เช่น เติ้ง ลี่ฉฺวิน เช่นเดียวกับชาตินิยมฮั่นบางกลุ่มที่คิดว่าหูมอบสิทธิพิเศษทางสังคมแก่ชนกลุ่มน้อยมากเกินไป
หูเดินทางไปทั่วในช่วงดำรงตำแหน่งเลขาธิการ โดยเยี่ยมชมเขตและหมู่บ้านต่าง ๆ กว่า 1,500 แห่ง เพื่อตรวจสอบการทำงานของเจ้าหน้าที่ท้องถิ่นและติดต่อกับประชาชนทั่วไป ใน ค.ศ. 1981 หูได้ย้อนกลับไปยังเส้นทางเดินทัพทางไกล และใช้โอกาสนี้เยี่ยมชมและตรวจสอบฐานทัพทหารห่างไกลที่ตั้งอยู่ในทิเบต, เขตปกครองตนเองซินเจียงอุยกูร์, ยูนนาน, ชิงไห่ และมองโกเลียใน